“GEBED VIR SA” – Wag 'n Bietjie
bron | Ousus
HEMELSE VADER. Ons roep U vandag SPESIAAL aan oor SA. Oor ons kosbare land en al sy mense. Ons vra vir U VERGIFNIS en GENESINGS in JESUS Naam. Troos elke bedroefde familie wat ‘n GELIEFDE deur die dood verloor het as gevolg van geweld en misdaad. Ons beroep ons op U as die REGVERDIGE REGTER.
U is ons enigste REDDER en VERLOSSER. U is ons VREDEVORS en VERSOENER. Vergewe asseblief ons liefdeloosheid en verwerping. Ons selfsugtigheid en hoogmoed. Ons misdaad en korrupsie. Ons ongevoeligheid en onvergewensgesindheid. Ons kies om mekaar te VERGEWE en vry te spreek in JESUS Naam.
Om U SEËN af te bid oor elke kosbare mens in SA. U leer ons om te SEËN, en nie te vervloek nie. Om nie wraak te neem nie, maar die wraak aan U oor te laat. Ons BEKEER ons opnuut tot U Liefde en Lig. Tot U Gees en Gesindheid. Tot U Woord en Gebed.
Ons bid vir elke LEIER in ons land … op elke terrein van ons samelewing. Vir raad en wysheid. Vir Goddelike INSPRAAK, regverdigheid en visie. Help elkeen van ons om U LIGDRAER te wees by elke persoon met wie ons in aanraking kom. Ons bid U BESKERMING en GENESING af oor SA. U bonatuurlike HERSTEL en VOORSIENING. Dankie VADER. Ons ONTVANG dit met kinderlike GELOOF in JESUS Naam. Amen
“SIRKEL VAN GENESING”
Posted in Afrikaans.Tagged Geliefde, GOD, Hemelse Vader, Jesus se Naam, ons Redder, Suid Afrika, Vergewe, vry te spreek.
3 thoughts on ““GEBED VIR SA””
Previous Post the American economy grew at a seasonally adjusted 3 percent in the third quarter
Next Post Why does God Test Us?